Noves reduccions i més flexibilitat en les taxes municipals per a 2024
03 de Gener de 2024

Ja han entrat en vigor les noves taxes municipals per a l'any 2024. Estes són les principals novetats:

En l'IBI s'elimina el límit de renda per a famílies nombroses i s'amplia la bonificació per a plaques solars i punts de recàrrega.

En l'IAE s'augmenta la duració del termini per a la bonificació a empreses per l'ús d'energies renovables i vehicles 0 emissions i ECO.

Es bonifica el 95% de l'impost de Plusvàlua en el cas d'habitatge habitual.

S'establix una taxa fixa de 100 euros en la retirada de vehicles del depòsit i s'amplia de 3 a 8 anys la bonificació del 75% per a vehicles 0 emissions.

En les piscines d'estiu es crea l'abonament 10, cursos intensius mensuals i una tarifa reduïda per a accés a la vesprada o la nit.

S'amplia la caducitat dels bons de la sala de musculació, s'afig la possibilitat de pagament mensual a les escoles d'iniciació esportiva i es dona l'opció d'utilitzar la pista d'atletisme per a ús de particulars.

Augmenten les reduccions en l'IBI, l'Escola d'Estiu i en el preu de les entrades en els espectacles i activitats en les festes locals per a famílies nombroses i monoparentals.